Document ID: 32011D0252

РЕШЕНИЕ ЗА ИЗПЪЛНЕНИЕ НА КОМИСИЯТА
от 26 април 2011 година
за даване право на държавите-членки да удължат временните разрешения, издадени за новите активни вещества аскорбинова киселина, ипконазол, спиромесифен, топрамезон и Pseudomonas sp. щам DSMZ 13134
(нотифицирано под номер C(2011) 2668)
(текст от значение за ЕИП)
(2011/252/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 8, параграф 1, четвърта алинея от нея,
като има предвид, че:
(1)
В съответствие с член 6, параграф 2 от Директива 91/414/ЕИО през месец септември 2004 г. Нидерландия получи заявление от Citrex Nederland BV за включването на активното вещество аскорбинова киселина в приложение I към Директива 91/414/ЕИО. В Решение 2005/751/ЕО на Комисията (2) се потвърждава, че документацията е пълна и може да се приеме, че принципно удовлетворява изискванията за данни и информация от приложения II и III към посочената директива.
(2)
В съответствие с член 6, параграф 2 от Директива 91/414/ЕИО през месец март 2007 г. Обединеното кралство получи заявление от Kureha GmbH за включването на активното вещество ипконазол в приложение I към Директива 91/414/ЕИО. В Решение 2008/20/ЕО на Комисията (3) се потвърждава, че документацията е пълна и може да се приеме, че принципно удовлетворява изискванията за данни и информация от приложения II и III към посочената директива.
(3)
В съответствие с член 6, параграф 2 от Директива 91/414/ЕИО през месец април 2002 г. Обединеното кралство получи заявление от Bayer CropScience AG за включването на активното вещество спиромесифен в приложение I към Директива 91/414/ЕИО. В Решение 2003/105/ЕО на Комисията (4) се потвърждава, че документацията е пълна и може да се приеме, че принципно удовлетворява изискванията за данни и информация от приложения II и III към посочената директива.
(4)
В съответствие с член 6, параграф 2 от Директива 91/414/ЕИО през месец май 2003 г. Франция получи заявление от BASF SE за включването на активното вещество топрамезон в приложение I към Директива 91/414/ЕИО. В Решение 2003/850/ЕО на Комисията (5) се потвърждава, че документацията е пълна и може да се приеме, че принципно удовлетворява изискванията за данни и информация от приложения II и III към посочената директива.
(5)
В съответствие с член 6, параграф 2 от Директива 91/414/ЕИО през месец август 2008 г. Нидерландия получи заявление от Sourcon-Padena GmbH & Co KG за включването на активното вещество Pseudomonas sp. щам DSMZ 13134 в приложение I към Директива 91/414/ЕИО. В Решение 2008/599/ЕО на Комисията (6) се потвърждава, че документацията е пълна и може да се приеме, че принципно удовлетворява изискванията за данни и информация от приложения II и III към посочената директива.
(6)
Потвърждението за пълнотата на документацията беше необходимо, за да може тя да бъде подробно проучена и да се даде възможност на държавите-членки да издадат временни разрешения за период до три години за продуктите за растителна защита, съдържащи въпросните активни вещества, като същевременно се спазят условията, определени в член 8, параграф 1 от Директива 91/414/ЕИО, и по-специално условието, отнасящо се до подробната оценка на активните вещества и на продуктите за растителна защита, предвид определените в посочената директива изисквания.
(7)
Въздействието на тези активни вещества върху здравето на човека и върху околната среда е оценено в съответствие с разпоредбите на член 6, параграфи 2 и 4 от Директива 91/414/ЕИО по отношение на предложените от заявителите употреби. Докладващите държави-членки представиха на Комисията съответните проекти на доклади за оценка - на 10 септември 2007 г. за аскорбинова киселина, на 29 май 2008 г. за ипконазол, на 9 март 2004 г. за спиромесифен, на 26 юли 2007 г. за топрамезон и на 3 ноември 2009 г. за Pseudomonas sp. щам DSMZ 13134.
(8)
След представянето на проектите на доклади за оценка от докладващите държави-членки бе сметнато за необходимо да се изиска допълнителна информация от заявителите, а докладващите държави-членки да проучат тази информация и да предоставят своята оценка. Затова понастоящем все още продължава проучването на документацията и няма да е възможно оценката да бъде завършена в сроковете, предвидени в Директива 91/414/ЕИО във връзка с Решение 2009/579/ЕО на Комисията (7) (аскорбинова киселина) и Решение 2009/311/ЕО на Комисията (8) (топрамезон).
(9)
Тъй като до този момент при оценката не са установени непосредствени причини за безпокойство, на държавите-членки следва да се даде възможността да удължат временните разрешения, издадени за продукти за растителна защита, съдържащи въпросните активни вещества, за срок от 24 месеца в съответствие с разпоредбите на член 8 от Директива 91/414/ЕИО, за да може да продължи проучването на документацията. Очаква се до 24 месеца да завърши процесът по изготвяне на оценката и вземане на решение за евентуалното включване в приложение I към посочената директива на аскорбинова киселина, ипконазол, спиромесифен, топрамезон и Pseudomonas sp. щам DSMZ 13134.
(10)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Държавите-членки могат да удължат срока на временните разрешения, издадени за продукти за растителна защита, съдържащи аскорбинова киселина, ипконазол, спиромесифен, топрамезон и Pseudomonas sp. щам DSMZ 13134, за период, изчитащ най-късно на 30 април 2012 г.
Член 2
Срокът на действие на настоящото решение изтича на 30 април 2012 г.
Член 3
Адресати на настоящото решение са държавите-членки.
Съставено в Брюксел на 26 април 2011 година.

Labels: 3
1
6